**Μ. Κριθαρίδης: Το έγγραφο του ΕΚΑΒ Θεσσαλονίκης αποκαλύπτει την συνειδητή πολιτική του "Μητσοτάκης Care" να υποβαθμίσει το ΕΣΥ**

Η Κυβέρνηση μετά την προσφιλή της τακτική να "διαψεύσει" τους νοσοκομειακούς γιατρούς στη Θεσσαλονίκη, αναμένουμε να δώσει εξηγήσεις για το έγγραφο του ΕΚΑΒ (παραρτήματος Θεσσαλονίκης), που ξεκαθαρίζει ότι το "Μητσοτάκης Care" πετάει εκτός του δημόσιου συστήματος υγείας -εν μέσω μάλιστα της τραγικής κατάστασης που επικρατεί με την πανδημία στην πόλη-, όλους τους ανασφάλιστους ασθενείς.

Τα ψέματα της Κυβέρνησης τελειώνουν και η αλήθεια που διαρκώς αναδεικνύεται είναι πως ο Πρωθυπουργός, επικουρούμενος από τον Υπουργό Υγείας, έχει κάνει μια συνειδητή, δόλια επιλογή να υποβαθμίσει το ΕΣΥ εν μέσω κορωνοϊού και με την κατάσταση στη Θεσσαλονίκη εκτός ορίων, χάριν συμφερόντων. Τα όσα διακινούνται τώρα με τους ιδιώτες γιατρούς και τα εξάμηνα στο ΕΣΥ καλύτερα να μην τα σχολιάσουμε καν.

Η Κυβέρνηση να αναλάβει τις ευθύνες και να προχωρήσει άμεσα σε επιτάξεις και μόνιμες προσλήψεις. Είναι ήδη αργά.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**